שרה פולי

**שרה אלן פולי** <small>OC</small> (באנגלית: **Sarah Ellen Polley**; נולדה ב-8 בינואר 1979) היא שחקנית, מפיקה ובמאית קולנוע קנדית ממוצא יהודי, זוכת פרס אוסקר לתסריט המעובד הטוב ביותר. התפרסמה בתפקידה כשרה סטנלי בסדרת הטלוויזיה הקנדית "Road to Avonlea". היא כיכבה גם בסרטים רבים, הם "אקזוטיקה", "המתיקות שאחרי", "החיים בלעדיי", "הרפתקאות הברון מינכהאוזן" ו"מר אף אחד". פולי גם ביימה מספר סרטים, בהם "הרחק ממנה"  ב-2006, "הוואלס האחרון" ב-2011, ו"סיפורים שאנו מספרים" ב-2012.

## קורות חיים
פולי נולדה בטורונטו, אונטריו שבקנדה לשחקנית דיאן אליזבת' ולמייקל פולי, שחקן בריטי שהפך לסוכן ביטוח. בגיל 11 אמה מתה מסרטן. כפי שעלה בסרטה "הסיפורים שאנו מספרים", אביה הביולוגי הוא למעשה המפיק והבמאי הקנדי-יהודי הארי גלקין , עימו ניהלה אמה רומן ב-1978. ב"סיפורים שאנו מספרים" מתברר שהאבהות של גלקין אושרה לאחר בדיקת DNA כיוון במקביל לגלקין ניהלה אמה רומן גם עם ג'ף בווס, אחד מחברי הצוות בתיאטרון במונטריאול.

## קריירה
[ממוזער|פולי בפרימיירת "[מר אף אחד" ("אף אחד לא מושלם") בפסטיבל הסרטים הבינלאומי בטורונטו, 2009]]

ב-1988, בגיל 9, גילמה פולי בתפקיד ראשי את הילדה סאלי בסרטו של טרי גיליאם "הרפתקאות הברון מינכהאוזן".

פולי גילמה את דמותה של לילי בסדרת הנעורים הקנדית *Straight Up* בשנים 1996–1998. על תפקיד זה היא זכתה בפרס ג'מיני להופעה הטובה ביותר בסדרת נוער או ילדים. התפקיד הבא שגילמה פולי היה ניקול בורנל בסרט המתיקות שאחרי משנת 1997. בסרט זה זכתה לפרסום רב ונבחרה לחביבת הקהל בפסטיבל הסרטים סאנדנס. היא גילמה בסרט ששואפת להיות זמרת וביצעה גרסאות כיסוי לשירים של להקת הרוק הקנדית *The Tragically Hip* ושל הזמרת *Jane Siberry*. פולי גם הופיעה בשני סרטים נוספים: *Last Night* משנת 1998 ו-*Go* מ-1999 לצד השחקנית קייטי הולמס.

בשנת 2000 היא נבחרה לגלם את דמותה של פני ליין בסרט כמעט מפורסמים אך בסופו של דבר לא השתתפה בו ושיחקה בסרט דל תקציב בשם *The Law of Enclosures*. בשנת 2004 זכתה פולי בפרס ג'ני עבור תפקידה בסרט "החיים בלעדיי". ב-2004 היא כיכבה בתפקיד ראשי בעיבוד הקולנועי המצליח לסרט האימה "שחר המתים" בבימויו של זאק סניידר. בשנת 2005 השתתפה בסרט *The Secret Life of Words* לצד טים רובינס וג'ולי כריסטי. בשנת 2009 שיחקה פולי בסרטו של ז'אקו ואן דורמל, "מר אף אחד".

פולי גם ביימה מספר סרטים. הסרט הראשון בבימויה היה "הרחק ממנה", שמבוסס על הסיפור הקצר *The Bear Came Over the Mountain* מאת הסופרת הקנדית אליס מונרו. הסרט יצא לאקרנים ב-11 בספטמבר 2006 בפסטיבל הסרטים הבינלאומי בטורונטו. הסרט היה מועמד לפרס אוסקר לתסריט המעובד הטוב ביותר, וזיכה את פולי בפרס הבימוי של אקדמיית הטלוויזיה והקולנוע של קנדה.

הסרט השני שביימה היה "הוואלס האחרון", בכיכובם של מישל ויליאמס, לוק קירבי, סת' רוגן ושרה סילברמן. הקרנת הבכורה של הסרט נערכה בפסטיבל הסרטים הבינלאומי בטורונטו 2011. סרטה "סיפורים שאנו מספרים" בבימויה הוא סרט דוקומנטרי באורך מלא, שהוקרן לראשונה בפסטיבל הסרטים של ונציה ה-69 ב-2012. הקרנת הבכורה הצפון-אמריקאית של הסרט נערכה בפסטיבל הסרטים הבינלאומי בטורונטו, ובו נבחר לסרט הקנדי הטוב ביותר של השנה ופולי זכתה בפרס בסכום של 100 אלף דולר.

ב-2022 יצא סרטה "נשים מדברות", אשר זכה במקום השני בפסטיבל טורונטו באותה שנה. על סרטה זה זכתה בפרס אוסקר לתסריט המעובד הטוב ביותר.

## חיים אישיים
פולי היא אתאיסטית. ב-10 בספטמבר 2003 נישאה לעורך הסרטים הקנדי דייוויד וורנסבי שהיה בן זוגה בשבע השנים האחרונות. הם התגרשו ב-2008.

ב-23 באוגוסט 2011 היא נישאה לדייוויד סנדומירסקי, ובתם נולדה ב-7 בפברואר 2012.

## פילמוגרפיה חלקית
### כשחקנית

### קולנוענית

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה יהודיות קנדיות
קטגוריה:שחקניות ילדות קנדיות
קטגוריה:שחקנים ילדים יהודים
קטגוריה:במאיות קולנוע קנדיות
קטגוריה:במאי קולנוע יהודים קנדים
קטגוריה:במאי סרטים תיעודיים יהודים
קטגוריה:תסריטאיות קולנוע קנדיות
קטגוריה:תסריטאי קולנוע יהודים קנדים
קטגוריה:אתאיסטיות קנדיות
קטגוריה:קנדים ממוצא סקוטי
קטגוריה:קנדים ממוצא יהודי-רוסי
קטגוריה:זוכי אוסקר: התסריט המעובד הטוב
קטגוריה:קנדיות שנולדו ב-1979